पाएं अपने शहर की ताज़ा ख़बरें और फ्री ई-पेपरडाउनलोड करें
अलवर शहर के बाजारों से रविवार को कलेक्टर नन्नूमल पहाड़िया व एसपी तेजस्वनी गौतम के नेतृत्व में फ्लैग मार्च निकाला गया। वीक एंड कर्फ्यू के कारण बाजारों में सन्नाटा मिला। लेकिन, संक्रमण की रफ्तार अब भी बेकाबू है। जिसके कारण जिले में मरीजों को आइसीयू बैड नहीं मिल पा रहे हैं। पुलिस अधिकारी बार-बार फ्लैग मार्च निकाल कर आमजन को और अधिक सावधान करने में लगे हैं। ताकि सबमें यह संदेश जाए कि महामारी का खतरा कम नहीं हो सका है। पहले से अधिक सावधान रहने की जरूरत है। तभी हम कोरोना वायरस से बच सकते हैं।
पुलिस-प्रशासन का यही संदेश मास्क लगाएं
पुलिस प्रशासन का यही संदेश है कि मास्क लगाएं। ज्यादा से ज्यादा समय घर में ही रहें। बिना काम बिल्कुल घर से नहीं निकलें। ताकि संक्रमण से बचे रहें। संक्रमण से बच जाएंगे तो अस्पतालों में नहीं आना पड़ेगा। वैसे भी अलवर में कहीं भी आइसीयू बैड नहीं मिल पा रहे हैं। ऑक्सीजन वाले मरीज आइसीयू बैड के इंतजार में है। जिसके चलते आए दिन मौतों का आंकड़ा तेजी से बढ़ने लगा है।
कलेक्टर ने कहा ऑक्सीजन के बेड बढ़ा रहे
कलेक्टर ने कहा कि जिले में ऑक्सीजन के बेड बढ़ाए जाने का सिलसिला जारी है। हम हर मरीज को इलाज देने का प्रयास कर रहे हैं। लेकिन, यह महामारी है। इसमें प्रत्येक व्यक्ति की जिम्मेदारी बनती है कि वे खुद सावधानी बरतें। ताकि संक्रमण से स्वंय बचेंगे और दूसरों को भी बचाएंगे।
फ्लैग मार्च पुलिस कंट्रोल रूम से
शहर में पुलिस कंट्रोल रूमें से होपसर्कस, घंटाघर, काशीराम चौराहा, भगत सिंह चौराहे से होते हुए फ्लैग मार्च निकाला गया। बीच-बीच में कलेक्टर व एसपी आमजन को संदेश दिया कि घरों में रहें। बिना काम के बाहर नहीं आएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva bho_Deva hin_Deva zho_Hant eng_Latn